Kazali
Kazali (kaz. Қазалы) arba Kazalinskas (rus. Казалинск) – miestas pietiniame Kazachstane, Kyzylordos srityje, Kazali rajone, prie Syrdarjos žemupio, į rytus nuo Aralo jūros. Kazali geležinkelio stotis (prie Maskvos–Taškento linijos) yra Aiteke Bi (Novokazalinsko) gyvenvietėje, už 12 km. Yra XIX a. pab. – XX a. pr. architektūros paminklų (mečetė, biblioteka, kultūros namai, Ganibajaus namas).